En klasse for seg

En klasse for seg (originaltittel A League of Their Own) er en amerikansk dramakomedie fra . Filmen er regissert av Penny Marshall og handler om den amerikanske kvinneligaen i baseball som oppsto i USA under andre verdenskrig. Geena Davis, Tom Hanks, Madonna og Lori Petty spiller hovedrollene. Lowell Ganz og Babaloo Mandel skrev manuset, mens Hans Zimmer komponerte lydsporet. Madonna spilte også inn en låt til filmen, «This Used to Be My Playground».

En klasse for seg ble innlemmet i National Film Registry i 2012, et utvalg av filmer til bevaring i det amerikanske nasjonalbiblioteket Library of Congress. Ett av Hanks' replikker i filmen, «There's no crying in baseball!», ble kåret til det 54. beste filmsitatet av det amerikanske filminstituttet.

Handling 
I 1943 sliter den amerikanske baseballigaen med at stadig flere spillere blir sendt i krigen. En gruppe kvinner ledet av søskenparet Dottie (Geena Davis) og Kit (Lori Petty) danner det første rene jentelaget i baseball og får den falmende baseballspilleren Jimmy Dugans (Tom Hanks) til å trene dem. Baseballdrømmen er ikke bare en dans på roser, og Jimmy minner laget sitt stadig vekk om at gråting ikke hører hjemme på baseballbanen. Baseball er tross alt hardt arbeid.

Medvirkende 
 Geena Davis som Dorothy «Dottie» Hinson
 Tom Hanks som Jimmy Dugan
 Madonna som «All the Way» Mae Mordabito
 Lori Petty som Kit Keller
 Rosie O'Donnell som Doris Murphy
 Anne Ramsay som Helen Haley
 Megan Cavanagh som Marla Hooch
 Freddie Simpson som Ellen Sue Gotlander
 Tracy Reiner som Betty «Spaghetti» Horn
 Bitty Schram som Evelyn Gardner
 Renée Coleman som Alice «Skeeter» Gaspers
 Ann Cusack som Shirley Baker
 Jon Lovitz som Ernie Capadino
 David Strathairn som Ira Lowenstein
 Garry Marshall som Walter Harvey
 Bill Pullman som Bob Hinson

Referanser

Eksterne lenker 
 

Filmer fra 1992
Dramakomedier fra USA
Engelskspråklige filmer
Filmer lagt til Chicago
Filmer basert på virkelige hendelser
Filmer bevart i USAs nasjonale filmregister